laion/Wikipedia-Exotic huggingface dataset:
קיילב מק'לאפלין

קיילב רג'ינלד מק'לאפלין (באנגלית: Caleb McLaughlin; נולד ב-13 באוקטובר 2001) הוא שחקן אמריקאי, אשר ידוע בשל גילום דמותו של לוקאס סינקלייר בסדרה "דברים מוזרים" בנטפליקס. מק'לאפלין גדל בקארמל שבניו יורק, ארצות הברית. הוא החל את הקריירה שלו באופרה, כשהשתתף במחזה "אבוד בכוכבים". לאחר מכך השתתף במחזה "מלך האריות" בברודוויי, בתור סימבה הצעיר. את ההופעה הראשונה שלו בטלוויזיה ערך ב-2013, בסדרות "חוק וסדר: מדור מיוחד" ו"בלתי נשכח" (אנ'), אך בשתי התוכניות הופיע בפרק בודד. מק'לאפלין המשיך להשתתף בתוכניות ובמקומות שונים בהמשך השנים, אך את הפריצה שלו עשה בשנת 2016, כשהופיע בסדרת המקור של נטפליקס, "דברים מוזרים", בתור לוקאס סינקלייר. ב-2 באפריל 2021 צפוי לעלות לשידור בנטפליקס הסרט קאובוי של אספלט בו יככב מק'לאפלין לצד אידריס אלבה וג'ארל ג'רום. מדיה וקבצים בנושא קיילב מק'לאפלין בוויקישיתוף קיילב מק'לאפלין, ברשת החברתית פייסבוק קיילב מק'לאפלין, ברשת החברתית אקס (טוויטר) קיילב מק'לאפלין, ברשת החברתית אינסטגרם קיילב מק'לאפלין, ברשת החברתית טיקטוק קיילב מק'לאפלין, במסד הנתונים הקולנועיים IMDb (באנגלית) קיילב מק'לאפלין, באתר AllMovie (באנגלית) קיילב מק'לאפלין, באתר Rotten Tomatoes (באנגלית) קיילב מק'לאפלין, באתר Metacritic (באנגלית) קיילב מק'לאפלין, באתר אפל מיוזיק (באנגלית) קיילב מק'לאפלין, באתר ספוטיפיי קיילב מק'לאפלין, באתר סאונדקלאוד (באנגלית) קיילב מק'לאפלין, באתר Last.fm (באנגלית) קיילב מק'לאפלין, באתר AllMusic (באנגלית) קיילב מק'לאפלין, באתר MusicBrainz (באנגלית) קיילב מק'לאפלין, באתר דיזר קיילב מק'לאפלין, באתר Discogs (באנגלית) קיילב מק'לאפלין, באתר Genius
לאריסה וילסון

לאריסה הופ וילסון (באנגלית: Larissa Hope Wilson; נולדה ב-5 במאי 1989) היא שחקנית אנגלייה, הידועה בעיקר מהופעתה בתפקיד ג'אל פייזר בסדרת הטלוויזיה הבריטית "סקינס". בפברואר 2008 הגישה וילסון יחד עם ניקולס הולט, חבר לצוות שחקני הסדרה "סקינס", פרס Shockwaves NME Awards לזמרת קייט נאש בקטגוריית הסולנית הטובה ביותר. ביולי 2008 הופיעה וילסון בפרק בסדרה "הולבי סיטי" בתפקיד רבקה ובסטר. ב-2009 שיחקה לצדה של אפריל פירסון, אף היא כוכבת "סקינס", בסרט הבריטי "Tormented". ב-2011 גילמה וילסון את אחותה של שירלי באסי, אייריס באסי, בסרט הטלוויזיה של ה-BBC "שירלי". עוד ב-2011 שיחקה בתפקיד אניטה בסדרת הטלוויזיה "תעלומת ספרטיקל", בה השתתפה בעונה הראשונה. ב-2012 כיכבה בתפקיד אורח בפרק הראשון של המיני-סדרה "The Town" של רשת ITV. ב-2020 כיכבה וילסון בפודקאסט של BBC Sounds בשם "Murmurs". מדיה וקבצים בנושא לאריסה וילסון בוויקישיתוף לאריסה וילסון, במסד הנתונים הקולנועיים IMDb (באנגלית) לאריסה וילסון, באתר AllMovie (באנגלית) לאריסה וילסון, באתר Rotten Tomatoes (באנגלית) לאריסה וילסון, במסד הנתונים הקולנועיים KinoPoisk (ברוסית) Births, Marriages & Deaths Index of England & Wales, 1984-2006 listed birth name as 'Larissa Hope Wilson'. "BBC Sounds - Murmurs, Three". BBC (באנגלית בריטית). נבדק ב-2020-01-16.
Meaning of Life

Meaning of Life (בעברית: משמעות החיים) הוא אלבומה השמיני של הזמרת קלי קלרקסון, אשר יצא ב-27 באוקטובר 2017 על ידי אטלנטיק רקורדס. האלבום הופק על ידי מפיקים שונים, ביניהם קלרקסון עצמה וקרייג קולמן אשר שימשו כמפיקים בפועל, גרג קוסטין שהיה ממפיקי אלבומיה הקודמים, ג'ייסון הבלרט, ג'וסיפר ועוד. אלבום זה היה גם אלבומה הראשון עם חברת אטלנטיק רקורדס לאחר שהחוזה שלה עם תקליטי RCA הסתיים. בעוד בחברת התקליטים הקודמת שלה נאלצה קלרקסון ליצור מוזיקת פופ, הפעם קיבלה חופש אמנותי להתנסות גם בז'אנרים נוספים, כמו R&B ומוזיקת נשמה. אלבום זה גם מתרחק ממוזיקת הפופ-רוק אשר אפיינה אותה במהלך הקריירה שלה. על האלבום השפיעו מספר אמנים המזוהים עם ז'אנר ה-R&B והנשמה, כמו מריה קארי, ויטני יוסטון, ארית'ה פרנקלין, אן ווג ובוני רייט. קלרקסון רצתה שהאלבום יזכיר את המוזיקה אשר הוציאו אותם אמנים בתחילת הקריירה שלהם ושירגישו את אותם אמנים ברוח האלבום.[דרוש מקור] מבחינה לירית האלבום עוסק בקשרים אישיים בין אנשים, באהבה וב"לחיות את הרגע". האלבום קיבל ביקורות חיוביות מהמבקרים, אשר שיבחו את הסגנון החדש של קלרקסון ואת אחידות האלבום. האלבום הגיע למקום השני בארצות הברית ובכך נהיה לאלבום השמיני שלה שמגיע לשלושת המקומות הראשונים במצעד הבילבורד 200. מתוך האלבום יצאו שלושה סינגלים: "Love So Soft", "I Don't Think About You", ו-"Heat" כאשר "Love So Soft" ו-"Heat" הגיעו למקום הראשון במצעד שירי הדאנס של ארצות הברית. האלבום קיבל שתי מועמדויות לפרס גראמי בקטגוריות "היכולות הווקאליות הטובות ביותר באלבום פופ" ו"ביצוע הסולו הטוב ביותר בשיר פופ" על "Love So Soft". בינואר 2019 יצאה קלרקסון לסיבוב הופעות לקידום האלבום, "Meaning of Life Tour". אתר האינטרנט הרשמי של Meaning of Life מידע על האלבום Meaning of Life באתר MusicBrainz האלבום Meaning of Life באתר Discogs ג'ייסון הלברט, ג'וסיפר, ג'סיקה קרפוב, גרג קורסטין, פייד מז'ה, מוזלה, דה מונרץ', נובווב, מייקל פולאק, פריסילה רינה, ניק רות', מיק שולץ, ג'סי שטקין
פיירוז אל-חלבייה (רחל סמוחה)

פיירוז אל-חלבייה (בערבית: فيروز الحلبية, משמעות הכינוי: "פיירוז החלבית") או פיירוז מאמיש בערבית: فيروز ماميش, שמה האמיתי: רחל סמוחה; 1895–1955) הייתה זמרת יהודייה ממוצא סורי, שהייתה פעילה בעיקר בדמשק, ביירות וקהיר, והייתה למפורסמת מבין הזמרים היהודים בעולם הערבי שפעלו בשלושת העשורים הראשונים של המאה ה-20 עם הופעת תעשיית התקליטים. הזמרת הלבנונית נוהאד חדאד (نهـاد رزق وديع حداد) אימצה את שם הבמה פיירוז כאות הערצה אליה. רחל סמוחה נולדה בחלב והתגוררה בשכונת אל-ג'מיליה. פעלה בעיקר בדמשק, בביירות ובקהיר. היא הייתה נגנית עוד מוכשרת ובעלת קול ערב והקליטה שירים רבים בליווי הכנר המפורסם סאמי אל-שווא (צר') ונגן העוד היהודי שחאדה סעדה. הייתה גם מורתו של צאליח אל-מוחביק, הזמר שייצג את סוריה בקונגרס הבין-לאומי למוזיקה ערבית שנערך בקהיר בשנת 1932 והופיע איתה בעיראק. זכורה גם בשל אירוע מ-1920 בו התפרסם שיר שלה, "יא מליכן עז נסרן" ("הוי מלך אדיר ומנצח", שהולחן על ידי המוזיקאי החלבי אחמד אל-אוברי), אחרי ששרה אותו לכבוד המלך פייסל, כאשר ביקר בחלב. כמו כן שרה לפניו את ההמנון הלאומידרושה הבהרה: של איזה מדינה...?. התחתנה עם קצין טורקי בשם חוסין עוני פאשה. נסעה בשנות הארבעים לאיסטנבול ובה התגוררה. נפטרה ב-1955. איל שגיא ביזאוי, בחזרה אל תור הזהב: לאן נעלמו כל היהודים שהצליחו כאמנים בארצות ערב?, באתר הארץ, 30 ביולי 2015 فيروز الحلبية / فيروز ماميش, באתר arab-zik.com שירה אוחיון ‏קונצרט "כי קולך ערב" - קולותיהן הנשגבים של הנשים, באתר מיומנה של נערה מזרחית مذكرات فتاة مغربية, 18 בפברואר 2018 אמנון שילוח, מוזיקה רבת־פנים וזהויות (עמ' 484-485), באתר אוניברסיטת בן-גוריון בנגב - עיונים, כתב עת רב-תחומי לחקר ישראל, ‏2016 فيروز الحلبية, באתר sama3y.net, יולי 2006 لموسيقار الحلبي احمد الأوربري, פוסט בעמוד הפייסבוק عالم الفن والإبداع, 1 באוגוסט 2014 أثر الجواري في العصر العباسي, באתר wherweare191.blogspot.com, 17 בפברואר 2019 فيروز الحلبية / فيروز ماميش, באתר al-fann.net فيروز ماميش : اوعك تصدق اكون اسير - تسجيل نادر 1926, באתר dig-doc.org ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיירוז אל-חלבייה (רחל סמוחה)".
רוזה גרנה קליאס

רוזה גרנה קליאס (בפורטוגזית: Rosa Grena Kliass‏; 15 באוקטובר 1932) היא אדריכלית נוף יהודיה-ברזילאית, הנחשבת לאחת החשובות בתולדות תכנון הנוף הברזילאי המודרני והעכשווי. קליאס היא בת להורים יהודים. אביה, ז'וזה אלמביק, יליד שצ'רצוב, פולין, היגר לברזיל בשנת 1930 ואמה, סוניה אלמביק לבית גרויסמן, ילידת בלץ, בסרביה, היגרה לברזיל בשנת 1931. הזוג נישא בשנת 1932 והתגורר בסאו רוקה, במדינת סאו פאולו. בין העבודות המשמעותיות ביותר שלה ניתן למצוא את פיתוחו מחדש של עמק אנאנגאבאו ועיצוב הנוף של פארק דה ג'ובנטוד, שניהם בעיר סאו פאולו. נולדה בסאו רוקה (אנ') בלב מדינת סאו פאולו, בשנת 1932. היא סיימה את לימודיה בפקולטה לארכיטקטורה ואורבניזם באוניברסיטת סאו פאולו (FAUUSP) בשנת 1955, ואת לימודיה לתואר מאסטר באותה פקולטה (FAU), בשנת 1989. היא הושפעה מאוד מהפרופסור שלה רוברטו קואליו קרדוסו בבחירתה בתכנון נוף כתחום התמחות, וזכתה במספר פרסים בתחום זה. היא גם שמשה כיועצת למספר רשויות מדינה וחיברה מספר כתבים מקצועיים, שפורסמו ברחבי העולם. גם לפעילותה התאורטית יש חשיבות, בהיותה מחברת הספר "הפארקים והגנים של סאו פאולו" שהתפתח מתוך נושא עבודת המחקר שעשתה במסגרת לימודיה לתואר מאסטר, עליו הגנה בשנת 1989 באוניברסיטה של סאו פאולו (FAUUSP). היא המייסדת והנשיאה לשעבר של האיגוד הברזילאי לאדריכלי נוף (ABAP) שנוסד בשנת 1975. עבור רוזה גילוי ייעודה כאדריכלית נוף, היה תוצאה של מפגש של הרגע האחרון ואהבה ממבט ראשון. בשנה האחרונה בפקולטה לארכיטקטורה, נפתחה קתדרה חדשה שנקראה עיצוב נוף. כך הגיע אלינו רוברטו קואליו קרדוסו. אמריקאי בן למשפחה פורטוגזית, אשר הגיע מאוניברסיטת ברקלי והפך לפרופסור שלנו. אני ומירנדה (מגנולי) הפכנו להיות תלמידותיו ומיד הבנו שזוהי המשימה שלנו" סיפרה רוזה בראיון שהתקיים עמה במועצה הברזילאית לארכיטקטורה ואורבניזם (CAU/BR) בשנת 2014. בגיל 82, מודה רוזה שהבחירה שעשתה בפקולטה לארכיטקטורה ואורבניזם, באוניברסיטת סאו פאולו, בשנות ה-50 "היא עד היום תעלומה גדולה" ב־13 בספטמבר 2019 הייתה רוזה לאישה הראשונה שזכתה בעדי הזהב ממכון האדריכלים של ברזיל. תכנון נוף ראשוני של העיר קוריטיבה, פרנה (1965) שטחי נופש ירוקים עבור עיריית סאו פאולו (1968) סקר שטחים ירוקים ושטחים פתוחים בעיר סלבדור, באהיה (1976) תכנון נוף של עיריית סאו לואיס, מארניאו (2003) עיצוב נוף של שדרות פאוליסטה, סאו פאולו (1973) פיתוח מחדש של עמק אנאנגאבה ", סאו פאולו (1981) פארק הלפלד, ג'ואיז דה פורה, מינאס ז'ראיס - (1979) פארק מריאנו פרוקופיו, Parque Mariano Procópio מינאס ז'ראיס (1979) פארק דו אבאטה Parque do Abaeté - סלבדור, באהיה (1992) פארק הפסלים - סלבדור, באהיה (1996) פארק מגורים - בלם, פארה (1998) תחנת דוקאס - בלם, פארה (1998) פליז לוסיטניה, פורטה דו קסטלו, בלם, פארה (1998) חצרות המוזיאון לאמנות קדושה - בלם, פארה (1998) פארק הנוער - סאו פאולו - (2003) מדיה וקבצים בנושא רוזה גרנה קליאס בוויקישיתוף "Rosa Grena Kliass". Arquitetas Invisíveis. נבדק ב-13 בספטמבר 2019. {{cite web}}: (עזרה) "Entrevista: Rosa Grena Kliass". Projeto Design. אורכב מ-המקור ב-2020-03-27. נבדק ב-26 באפריל 2014. {{cite web}}: (עזרה) Romullo Baratto (ed.). "Rosa Kliass, primeira mulher a receber o Colar de Ouro do IAB". Instituto de Arquitetos do Brasil. נבדק ב-13 בספטמבר 2019. {{cite web}}: (עזרה)
Reflection (אלבום)

Reflection הוא אלבום הבכורה של להקת הפופ הבריטית פיפת' הרמוני. האלבום יצא לאור ב-30 בינואר 2015 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים. האלבום הגיע למקום השלישי במצעד הבילבורד 200. אחד ממפיקיו הבולטים ביותר של האלבום היה דוקטור לוק. כמו כן, העניק איגוד תעשיית ההקלטות האמריקאי את תואר הפלטינה לאלבום על מכירות של למעלה ממיליון עותקים במדינה, מה שהופך אותו לאחד מאלבומיה הנמכרים ביותר של הלהקה. איגוד תעשיית ההקלטות המקסיקני העניק לאלבום את תואר הפלטינה על מכירות של למעלה מ-60,000 עותקים במדינה. מידע על האלבום Reflection באתר MusicBrainz מידע על האלבום Reflection באתר AllMusic האלבום Reflection באתר Discogs האלבום Reflection באתר Last.fm Reflection, Discogs (באנגלית) Fifth Harmony, Billboard Gold & Platinum, RIAA (באנגלית) AMPROFON, amprofon.com.mx RIAA-Nah? After 'Anti' Goes Platinum, Execs Explain the New Rules for Going Gold (and Platinum and Diamond), Billboard, ‏2016-02-17 CERTIFICADOS – Pro-Música Brasil, pro-musicabr.org.br Gold/Platinum, Music Canada (באנגלית) 'Reflection' van Fifth Harmony in iTunes (בהולנדית), נבדק ב-2020-03-27 "Reflection: Fifth Harmony: Amazon.ca: Music". Canada: Amazon.com. February 3, 2015. Retrieved August 18, 2015., www.amazon.ca "Amazon.com: Fifth Harmony: Reflection: Music". United States: Amazon.com. February 3, 2015. Archived from the original on January 13, 2015. Retrieved August 18, 2015., www.amazon.com Reflection, 2015-07-10, נבדק ב-2020-03-27
7/27

7/27 הוא אלבום האולפן השני של להקת הפופ הבריטית פיפת' הרמוני. האלבום יצא לאור ב-27 במאי 2016 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים, ביניהם הלהיט "Work from Home". האלבום הגיע למקום הרביעי במצעד הבילבורד 200. בין מפיקי האלבום ניתן למנות את סטאר-גייט, סר נולן, קייגו, ג'ק אנטונוף ורויאל זי. כמו כן איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה, בדומה לאלבום הבכורה של הלהקה, Reflection. בנוסף לכך, נכלל האלבום ברשימת 200 אלבומי השנה של בילבורד לשנת 2016. מידע על האלבום 7/27 באתר MusicBrainz מידע על האלבום 7/27 באתר AllMusic האלבום 7/27 באתר Discogs האלבום 7/27 באתר Last.fm 7/27, Discogs (באנגלית) Fifth Harmony, Billboard Gold & Platinum, RIAA (באנגלית) Billboard 200 Albums - Year-End, Billboard CERTIFICADOS – Pro-Música Brasil, pro-musicabr.org.br "British album certifications – Fifth Harmony – 7/27". British Phonographic Industry. Retrieved October 27, 2017. Select albums in the Format field. Select Silver in the Certification field. Type 7/27 in the "Search BPI Awards" field and then press Enter. 2017-182 | IFPI, ifpi.dk AMPROFON, amprofon.com.mx ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Gold/Platinum, Music Canada (באנגלית)
Fifth Harmony (אלבום)

Fifth Harmony (בעברית: פיפת' הרמוני) הוא אלבום האולפן השלישי של להקת הפופ הבריטית פיפת' הרמוני. האלבום יצא לאור ב-25 באוגוסט 2017 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים. האלבום הגיע למקום הרביעי במצעד הבילבורד 200. לאחר עזיבתה של קמילה קביו, הוחלט כי הלהקה תוציא אלבום אולפן שלישי בלעדיה, אשר שמו יהיה Fifth Harmony, בדומה לשמה המקורי של הלהקה. בהמשך, הוחלט להוציא את השיר "Down", כסינגל הראשון והפותח מתוכו על מנת לעזור בקידום של האלבום. לבסוף, יצא השיר "Por Favor", כסינגל השלישי והאחרון מתוך האלבום וכסינגל האחרון של הלהקה. מידע על האלבום Fifth Harmony באתר MusicBrainz מידע על האלבום Fifth Harmony באתר AllMusic האלבום Fifth Harmony באתר Discogs האלבום Fifth Harmony באתר Last.fm האלבום Fifth Harmony באתר יוטיוב Fifth Harmony, Discogs (באנגלית) Fifth Harmony, Billboard Fifth Harmony by Fifth Harmony (באנגלית אמריקאית), נבדק ב-2020-03-27 フィフス・ハーモニー | フィフス・ハーモニー, ORICON NEWS
Souled Out (1999)

(1999) Souled Out היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-17 בינואר 1999, בצ'ארלסטון סיוויק סנטר שבצ'ארלסטון, וירג'יניה המערבית. האירוע היה האירוע השלישי בסדרת אירועי Souled Out. תשעה קרבות התנהלו באירוע. בקרב המרכזי, גולדברג ניצח את סקוט הול בקרב סולם שוקר חשמלי, גולדברג ניצח בקרב זה לאחר שביצע על הול את מהלכי הספיר והג'קהאמר ואז השתמש בשוקר. האירוע כלל קרבות שנבעו מעלילות מתוסרטות מהתוכנית השבועית Monday Nitro. הפיוד המרכזי של האירוע היה בין גולדברג לסקוט הול והוא נבע בעיקר בשל ההתרחשויות חודש קודם לכן באירוע סטארקייד, כשהול עזר לחברו, קווין נאש, לנצח את גולדברג כדי לזכות באליפות העולם במשקל כבד WCW ובנוסף לשים קץ לרצף הניצחונות של גולדברג. כתוצאה ממעשה זה נקבע קרב סולם שוקר חשמלי בין גולדברג להול באירוע Souled Out. המטרה בקרב זה היה לטפס על סולם כדי להשיג את ההחזקה בשוקר שהיה תלוי מעל הזירה ולהשתמש בו על היריב כדי לנצח בקרב. Souled Out, במסד הנתונים הקולנועיים IMDb (באנגלית) תוצאות אירועי Souled Out
גורדי (פירושונים)

האם התכוונתם ל... גורדי – סדרת משחקי מחשב חינוכיים ולומדות לילדים ברי גורדי – מפיק מוזיקלי ופזמונאי אמריקני קשר גורדי – קשר מסובך שקשה להתירו; תסבוכת ג'ורדי (מוזיקאי) – מוזיקאי, יוצר, מעבד ומפיק מוזיקלי ישראלי
נאו סול

נאו סול או סול מתקדם (באנגלית: Neo soul) הוא סגנון מוזיקלי שהתפתח בשנות ה-80 וה-90 של המאה ה-20 בארצות הברית ובריטניה ומשלב אלמנטים של רית'ם אנד בלוז עכשווי ומוזיקת נשמה. הנאו סול זכה להצלחה במיינסטרים במהלך שנות התשעים, יחד עם פריצות דרך מסחריות של אמנים שונים, ביניהם דיאנג'לו, אריקה באדו, לורן היל ומקסוול. מאז הפופולריות הראשונית שלו והשפעתו על צליל הרית'ם אנד בלוז העכשווי, הנאו סול הורחב וגוון מוזיקלית באמצעות יצירותיהם של אמנים אמריקאים ובינלאומיים כאחד. הנוכחות המיינסטרימית שלה פותחה במהלך העשור הראשון של המאה ה-21, אם כי אמנים חדשים יותר הופיעו באמצעים עצמאיים יותר לשיווק המוזיקה שלהם. British Soul | AllMusic, web.archive.org, ‏2010-11-04 Mark Anthony Neal, Songs in the Key of Black Life: A Rhythm and Blues Nation, Psychology Press, 2003, ISBN 978-0-415-96571-2. (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Better Together (אלבום)

Better Together הוא המיני-אלבום הראשון של להקת הפופ האמריקאית פיפת' הרמוני. המיני-אלבום יצא לאור ב-18 באוקטובר 2013 על ידי חברות התקליטים אפיק רקורדס וסייקו מיוזיק. מתוך המיני-אלבום יצא הסינגל היחיד "Miss Movin' On". המיני-אלבום הגיע להמקום השני במצעד האלבומים הלטיניים. אלבום הרמיקס Better Together: The Remixes הגיע למקום השני במצעד אלבומי הדאנס/אלקטרוני של בילבורד. כמו כן, המהדורה הלטינית של המיני-אלבום אשר נקראה Juntos, הצליחה להיכנס אל המקום השני במצעד אלבומי הפופ הלטיניים של בילבורד. מתוך האלבום יצא הסינגל השיווקי "Me & My Girls", שזכה להצלחה נאה בארצות הברית. מידע על האלבום Better Together באתר MusicBrainz מידע על האלבום Better Together באתר AllMusic האלבום Better Together באתר Discogs Better Together, Discogs (באנגלית) Fifth Harmony, Billboard Fifth Harmony, Billboard Fifth Harmony, Billboard http://www.billboard.com/artist/5665538/fifth-harmony/chart?f=344
אלה הנדרסון

גבריאלה מישל הנדרסון (באנגלית: Gabriella Michelle "Ella" Henderson; נולדה ב-12 בינואר 1996) היא זמרת ופזמונאית אנגלייה. בשנת 2012 התמודדה בעונה התשיעית של תוכנית המציאות הבריטית X Factor, והגיעה למקום השישי. אלבום הבכורה של הנדרסון, "Chapter One", יצא בשנת 2014 והגיע למקום הראשון במצעד האלבומים הבריטי. מתוך האלבום יצאו הסינגלים "Ghost", "Glow", "Yours" ו-"Mirror Man". בשנת 2015 הוציאה את הסינגל "Glitterball" בשיתוף סיגמא ואת הסינגל "Here for You" עם קייגו, שניהם זכו להצלחה במצעדים. לאחר הפסקה של ארבע שנים הוציאה את המיני-אלבום "Glorious" ושיתפה פעולה עם ג'קס ג'ונס בסינגל "This Is Real". כמו כן, שיתפה פעולה עם סיגלה בסינגל "We Got Love", אשר הפך לשירה הרביעי להיכנס לעשירייה הראשונה במצעד הפזמונים הבריטי. ב-17 בספטמבר 2021, היא הוציאה, בשיתוף פעולה עם אופנבך, את הסינגל "Hurricane". בשנת 2023 הוציאה את "0800 Heaven" ביחד עם נייתן דאו וג'ואל קורי. 2014: Chapter One 2022: Everything I Didn't Say 2019: Glorious 2022: Ugly (acoustic) 2015: Chapter One Tour מדיה וקבצים בנושא אלה הנדרסון בוויקישיתוף אתר האינטרנט הרשמי של אלה הנדרסון (באנגלית) אלה הנדרסון, ברשת החברתית פייסבוק אלה הנדרסון, ברשת החברתית אקס (טוויטר) אלה הנדרסון, ברשת החברתית אינסטגרם אלה הנדרסון, ברשת החברתית טיקטוק אלה הנדרסון, סרטונים בערוץ היוטיוב אלה הנדרסון, במסד הנתונים הקולנועיים IMDb (באנגלית) אלה הנדרסון, באתר אפל מיוזיק (באנגלית) אלה הנדרסון, באתר ספוטיפיי אלה הנדרסון, באתר סאונדקלאוד (באנגלית) אלה הנדרסון, באתר Last.fm (באנגלית) אלה הנדרסון, באתר AllMusic (באנגלית) אלה הנדרסון, באתר MusicBrainz (באנגלית) אלה הנדרסון, באתר דיזר אלה הנדרסון, באתר Discogs (באנגלית) אלה הנדרסון, באתר Songkick (באנגלית) אלה הנדרסון, באתר בילבורד (באנגלית) אלה הנדרסון, באתר טיידל (באנגלית) BRITs 2024 Nominees revealed!, BRIT Awards (באנגלית) 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
Chapter One

Chapter One (בעברית: פרק אחד) הוא אלבום הבכורה של הזמרת-יוצרת האנגלייה אלה הנדרסון. האלבום יצא לאור ב-10 באוקטובר 2014 על ידי חברות התקליטים סוני מיוזיק אנטרטיינמנט וסייקו מיוזיק. מתוך האלבום יצאו ארבעה סינגלים. האלבום הגיע למקום הראשון במצעד האלבומים הבריטי. אחד המפיקים המוזיקליים הראשיים של האלבום היה ראיין טדר. כמו כן, העניק איגוד תעשיית ההקלטות הבריטי את תואר הפלטינה לאלבום על מכירות של למעלה מ-450,000 עותקים במדינה, מה שהופך אותו לאחד האלבומים הנמכרים ביותר בבריטניה בשנת 2014. בסמוך לצאתו, עלה האלבום לרשת הזרמת המדיה ספוטיפיי. מידע על האלבום Chapter One באתר MusicBrainz מידע על האלבום Chapter One באתר AllMusic האלבום Chapter One באתר Discogs האלבום Chapter One באתר ספוטיפיי האלבום Chapter One באתר דיזר האלבום Chapter One באתר אפל מיוזיק האלבום Chapter One באתר טיידל Chapter One, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) "British album certifications – Ella Henderson – Chapter One". British Phonographic Industry. Select albums in the Format field. Select Platinum in the Certification field. Type Chapter One in the "Search BPI Awards" field and then press Enter. Chapter One, נבדק ב-2020-03-27 Chapter One (Deluxe Version) by Ella Henderson (באנגלית בריטית), נבדק ב-2020-03-27 Chapter One (Deluxe Version) by Ella Henderson (באנגלית בריטית), נבדק ב-2020-03-27 Chapter One (Deluxe Version) by Ella Henderson (בAustralian English), נבדק ב-2020-03-27 Chapter One by Ella Henderson (באנגלית אמריקאית), נבדק ב-2020-03-27 Chapter One (Deluxe) by Ella Henderson (באנגלית אמריקאית), נבדק ב-2020-03-27
הליודורוס מאלכסנדריה

הליודורוס מאלכסנדריה (ביוונית: Ἡλιόδωρος) היה פילוסוף נאופלטוניסטי שחי במאה ה-5 לספירה. הוא היה בנם של הרמיאס ואיידסיה, ואחיו הצעיר של אמוניוס. אביו נפטר כשהיה צעיר, ואמו גידלה אותו ואת אחיו בעיר הולדתם, אלכסנדריה, עד שהיו מבוגרים מספיק כדי ללמוד בבית ספר לפילוסופיה. איידסיה לקחה אותם לאתונה, שם למדו תחת פרוקלוס. בסופו של דבר הם חזרו לאלכסנדריה, שם שניהם לימדו פילוסופיה. דמאסקיוס, שהליודורוס היה מורו, מתאר אותו כפחות מחונן מאשר אחיו הבכור, ושטחי יותר באופיו ובלימודיו. הוא לא יכול להיות מחבר הפרשנות ל"אסטרולוגיה" של פאולוס אלכסנדרינוס (אנ'), שנכתבה לאחר 564 ומיוחסת לפילוסוף הליודורוס מהמאה ה-6. סודא, alphaiota,79 ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
בית שמואל - מרכז שמשון

בית שמואל - מרכז שמשון הוא מרכז לתרבות, כנסים, אירועים והארחה הנמצא בשכונת ממילא בלב ירושלים ושייך לאיגוד העולמי ליהדות מתקדמת – ארגון הגג העולמי של קהילות היהדות הרפורמית, הפרוגרסיבית, הליברלית והרקונסטרוקטיבית. שמו של המרכז מורכב משמות שני אגפיו שנבנו בזמנים שונים, אך חוברו ליצירת קומפלקס אחד הן מבחינה אדריכלית והן מבחינה ניהולית-תפעולית. במרכז שוכנים גם משרדי האיגוד העולמי ליהדות מתקדמת, התנועה ליהדות מתקדמת בישראל ותנועת הנוער נצ"ר עולמי. בית שמואל נחנך בשנת 1986, כמבנה שכלל אכסניה לאירוח קבוצות נוער של התנועה הרפורמית מחוץ לארץ, אולמות וכיתות לימוד. הכוח המניע מאחורי הקמתו היה הרב ריצ'רד הירש, מהבולטים ברבני היהדות המתקדמת, שגייס את המימון הנדרש להקמתו מקהילות רפורמיות ברחבי העולם היהודי. תכנונו נמסר לידי האדריכל הנודע משה ספדיה, שבאותה עת שקד על תכנון מתחם ממילא המתחדש, שבית שמואל ממוקם על גבולו. במקביל תכנן ספדיה גם את הרחבת בית היברו יוניון קולג' הסמוך, ליצירת קומפלקס ארכיטקטוני אחיד והרמוני של שני מוסדות המשתלבים מבנית וחזותית זה בזה, ושניהם יחד משתלבים בסגנון הכולל של מתחם ממילא המחודש. במחצית השנייה של שנות ה-90 נתאפשר, במימון תרומות נוספות שגויסו, להקים אגף נוסף להרחבת שטחו של בית שמואל ופעילויותיו. בין היתר הוחלט שהמבנה החדש ישמש כמטה העולמי של האיגוד העולמי ליהדות מתקדמת, מתוך כוונה להדגיש את זיקתו ומחויבותו של הארגון לציונות, לישראל ולירושלים. תכנון הפרויקט נמסר שוב לידי האדריכל משה ספדיה, שתכנן את מרכז שמשון – מבנה המשך לבית שמואל. המבנה החדש כולל את "תיאטרון הירש" – אודיטוריום בן 400 מקומות ישיבה, חדרי הרצאות וסמינרים, אגף הארחה עם חדרי מלון חדישים, משרדי האיגוד העולמי ליהדות מתקדמת, וגולת הכותרת – אולם אירועים בגג המבנה, שחזיתו מעוצבת כחרוט זכוכית ענק הצופה פנורמית על העיר העתיקה, ונראה למרחוק לצופים מן העיר העתיקה לחדשה. עם השלמתו בשנת 2001 של בניין מרכז שמשון הוסב שמו של המתחם החדש ל"בית שמואל - מרכז שמשון". בעת שהמרכז נפתח בשנות ה-80 של המאה ה-20 היה המקום זירה למלחמות דת בין יהודים אורתודוקסים לבין רפורמים וחילונים, אך המלחמות שככו במהרה ומתנגדיו של המוסד השלימו עם קיומו.[דרוש מקור] עם הזמן הפך בית שמואל להיות מקום מרכזי בחיי התרבות של ירושלים, משום שהציע מופעי תרבות ישראלית בערבי שבת, בשעה שיתר מוסדות התרבות הירושלמיים היו סגורים. המקום זכה להצלחה בקרב הקהל החילוני של ירושלים שהיה צמא לפעילות בסוף השבוע. המרכז מקיים כיום פעילות תרבותית מגוונת הכוללת הצגות תיאטרון, מופעי מוזיקה, מחול ובידור, סרטי קולנוע, קורסי העשרה שונים וסיורים בירושלים. המקום מארח פסטיבלים שונים, כנסים וסמינרים. מתקניו מושכרים לשימושו של כל גוף החפץ לקיים בהם פעילות, ללא הבדל דת או השקפה. מדיה וקבצים בנושא בית שמואל - מרכז שמשון בוויקישיתוף אתר האינטרנט הרשמי של בית שמואל - מרכז שמשון אירועים – בית שמואל עכבר העיר, בית קולנוע חדש בירושלים יפעל בשבתות, באתר הארץ, 19 באוגוסט 2014